مدرن فیزیک

مُدرن فیزیک یا نو فیزیک  اتی فیزیکی مبحثون ره گانّه که این علم ره خله تغییر هِدائه. نسبیت نظریه و کوانتومی فیزیک ِبساتِن په، فیزیک‌دونا بفهمستنه که اون‌چی تا اسا دونِستنه کامل نیّه و ونه جدیدِ روشون جه فیزیک ره بخوندِن. این جدید روشون گاتِنه ونه خله پچوکِ چی‌ئون ره بررسی هاکردن و اتمون دله ره توجه داشتِن.

 تاریخچه 
اواخر قرن نوزّهم میلادی دانشمندون گاتِنه کلاسیک فیزیک بتونده تموم فیزیکی پدیده‌ئون ره توجیه هاکنه و حتی ماکس پلانک گاته فیزیک دله همه چی کشف بیّه و اسا ونه دانشمندون بورِن بیولوژی ِعلم ره بِشناسِن. اما اوایل قرن بیستم بعضی دانشمندون اتمی فیزیک و هسته‌یی فیزیک سَره بعضی چیزها ره کشف هاکردنه که کلاسیکی علم وشون ره توجیه نَکارده. دانشمندون ات‌چی لازم داشتنه که شیمی ره فیزیک جه ربط هاده و اتمِ رفتارون ره توضیح هاده. نسبیت و کوانتومی مکانیک دِتا نظریه بینه که اوایل قرن بیستم آلبرت انیشتین، ورنر هایزنبرگ و دیگرون وه ره بساتنه.هالیدی، دیوید. رزنیک، رابرت. - مبانی فیزیک. تهران، انتشارات مبتکران 1386. ISBN 978-964-395-951-7

 کاربرد 
مُدرنِ فیزیکِ استفاده خله سخته و ونه فرمول‌ها اینتی هستنه که نَوانه همه مسائل سَره وشون جه استفاده هاکردن، همینسه هَنتا کلاسیک فیزیک جه هم خله استفاده وانه. اسا مُدرنِ فیزیک جه ویشته دِ جا استفاده وانه: جایی که سرعت خله بالا دَواشه (نور ِسرعت واری) یا جایی که شئ خله پچوک بائه (اتم ِزیرچلّه‌ئون واری).F.K. Richtmyer; E.H. Kennard; T. Lauristen (1955). Introduction to Modern Physics (5th ed.). New York: McGraw-Hill. p. 1. LCCN 55006862.

 منابع 

رج:فیزیک